ვლადიმერ პუტინი

ვლადიმერ პუტინი (; დ. 7 გჷმათუთა, 1952, ლენინგრადი, რუსეთიშ სფსრ) — რუსი პოლიტიკოსი, რუსეთიშ ფედერაციაშ პრეზიდენტი 2000-2008 წანეფს. თე პოსტის დოთირუ ბორის ელცინი 1999 წანაშ 31 ქირსეთუთას. 2008 წანაშ 8 მესის პრემიერ-მინისტრო გჷნირთჷ, 2012 წანაშ საპრეზიდენტო გიშაგორუეფს გომორძგუაშ უკული, კინ დართჷ პრეზიდენტიშ პოსტის.

შხვადოშხვა ბორჯის რდჷ რუსეთიშ ფედერაციაშ უშქურანჯობაშ ფედერალურ ნინალაშ დირექტორი (1998-1999), პრეზიდენტიშ ადმინისტრაციაშ ხემანჯღვერიშ მაართა გამაკოჩი (1998), პრეზიდენტიშ ადმინისტრაციაშ ხემანჯღვერიშ გამაკოჩი (1997-1998) დო პრეზიდენტიშ საქვარეფიშ ხემანჯღვერიშ მოაკანე (1996-1997). ხანდენდჷ სსრრ-იშ სახენწჷფო უშქურანჯობაშ კომიტეტის (1975-1990). ეკონომიკაშ მენცარობეფიშ კანდიდატი რე (1997). 

1975 წანას ლენინგრადიშ სახენწჷფო უნივერსიტეტიშ იურიდიული ფაკულტეტი გათუ. 1985-1990 წანეფს საქვარენდჷ გერმანიას, ნოღა დრეზდენს. 1990 წანაშ მანგის დირთჷ ლენინგრადშა, სოდე გჷნირთჷ ლენინგრადიშ სახენწჷფო უნივერსიტეტიშ პრორექტორიშ წოროშემწეთ ოერეფოშქაშე ოკითხეფს. თიმ წანას ქჷდიჭყჷ პოლიტიკურ კარიერა ლენინგრადიშ ონოღე რსხუშ მადუდეშ ანატოლი სობჩაკიშ ხემანჯღვერობათ. 1991 წანაშ მანგის ანატოლი სობჩაკიშ სანქტ-პეტერბურგიშ მერო გიშაგორუაშ უკული, პუტინქ გჷნირთჷ მერიაშ კომიტეტიშ მადუდეთ გალენურ ოკითხეფს. 1991 წანას მოხვალამირჷ მარაშინათუთაშ პუტჩიშ უკული მიოტუ პოსტი პოდპოლკოვნიკიშ წოდებათ.

1996 წანას, დარინალო მოსკოვშა გეგნორთჷ. საქვარენდჷ ბორის ელცინიშ პრეზიდენტიშ ადმინისტრაციას.

 რესურსეფი ინტერნეტის 

 რუსეთიშ ფედერაციაშ თარობაშ ოფიციალური ვებ-ხასჷლა
 პრეზიდენტობაშ კანდიდატიშ ვებ-ხასჷლა 
 ხუჯდოლინაშ ვებ-ხასჷლა  
 პუტინი. შედეგეფი. - ოპოზიციაშით შეჯამებული შედეგეფი 

კატეგორია:რუსი პოლიტიკოსეფი
კატეგორია:რუსეთიშ პრეზიდენტეფი
კატეგორია:რუსეთიშ პრემიერ-მინისტრეფი
კატეგორია:დუნაბადი 1952